कहा- मैंने और अजय ने साथ डेब्यू किया था..अब यंग तो नहीं दिख सकती
Phool Aur Kaante Actress Madhoo Reasons For Leaving Film Industry
 फूल और कांटे से रातों-रात फेमस हुईं एक्ट्रेस मधु ने उन वजहों पर चर्चा की है जिसके कारण उन्हें फिल्म इंडस्ट्री छोड़नी पड़ी। मधु ने कहा वे इंडस्ट्री में उस वक्त आईं जब एक्शन फिल्मों को बोलबाला था।
फूल और कांटे से रातों-रात फेमस हुईं एक्ट्रेस मधु ने उन वजहों पर चर्चा की है जिसके कारण उन्हें फिल्म इंडस्ट्री छोड़नी पड़ी। मधु ने कहा वे इंडस्ट्री में उस वक्त आईं जब एक्शन फिल्मों का बोलबाला था।
मधु के मुताबिक, उन्हें इन फिल्मों में डांस करने का मौका मिलता था। हालांकि उस चीज को ज्यादा अहमियत नहीं दी जाती है। मधु ने कहा कि वे बचपन से काफी ज्यादा स्वाभिमानी थीं, इसी वजह से उन्हें ये बात पचती नहीं थी कि उन्हें ज्यादा स्क्रीन स्पेस नहीं मिल रहा है।
मधु ने कहा कि उम्र बढ़ना तो स्वाभाविक है, लोग उन्हें उम्रदराज एक्ट्रेस कहते हैं तो इसमें कोई समस्या नहीं है। हालांकि उनसे कोई कहे कि अजय देवगन की मां का रोल निभाना है, तो ऐसा नहीं हो सकता। मधु ने कहा कि उन्होंने और अजय ने एक साथ डेब्यू किया था, फिर उनकी मां का रोल निभाने का तो सवाल ही नहीं उठता।
मधु ने कहा- इंडस्ट्री मुझे डिजर्व नहीं करती थी
मधु ने काफी वक्त बाद सामंथा की फिल्म शाकुंतलम से कमबैक किया। अब वे तमिल वेब सीरीज स्वीट करम कॉफी में नजर आईं। इसी के प्रमोशन के दौरान उन्होंने इंडियन एक्सप्रेस से बात की।
उन्होंने कहा- 90 के दशक में जब मैं फिल्में करती थी तो अंदर से एक नाखुशी रहती थी। मैंने 'रोजा' जैसी फिल्म में काम किया था। ऐसी फिल्म करने के बाद भी मुझे मनचाहे रोल नहीं मिले।
इसी वजह से मैंने इंडस्ट्री छोड़ने का फैसला किया। मैंने उस वक्त सोचा कि शायद ये इंडस्ट्री मुझे डिजर्व नहीं करती है। हालांकि बाद में एहसास हुआ कि मैं एक एक्टर हूं कि और मुझे ये करना ही पड़ेगा। इसी वजह से मैंने दोबारा कमबैक किया है।
'50 की होकर 20 साल की यंग लड़की की तरह तो नहीं दिख सकती'
मधु से पूछा गया है कि उन्हें कैसा लगता है कि जब कोई उन्हें विंटेज या उम्रदराज एक्ट्रेस कहता है। जवाब में मधु ने कहा- उम्र बढ़ना तो स्वाभाविक है। उम्र तो सभी की बढ़ती है। एक दिन सभी को मरना है। हम लोग योग भी इसलिए करते हैं ताकि ज्यादा दिन तक हेल्दी रह सकें। अब इस उम्र में मैं 20 साल की लड़की की तरह तो नहीं दिख सकती।
आप इस उम्र में यंग दिख नहीं सकते लेकिन यंग फील जरूर कर सकते हैं। जब मैं नाइट क्लब में जाती हूं और मिनी स्कर्ट में डांस करती हूं तो लोग पूछते हैं कि 50 साल की उम्र में क्या कर रही हो। मैं उनसे कहती हूं कि आपको क्या दिक्कत है, अगर मैं 50 साल की उम्र में लेग्स फ्लॉन्ट कर रही हूं।
'अजय देवगन की मां का रोल नहीं कर सकती'
मधु ने आगे कहा- हालांकि उम्र बढ़ने के बाद फिल्म इंडस्ट्री में रोल मिलने मुश्किल हो जाते हैं। मैं अजय देवगन की मां का रोल अब थोड़े ही कर सकती हूं। हम दोनों ने एक ही फिल्म से डेब्यू किया था। हम दोनों की उम्र भी लगभग बराबर ही है।
हां, इन दिनों सोच थोड़ी बदली है। अब देख सकते हैं कि तब्बू और अजय देवगन साथ में फिल्म कर रहे हैं। हालांकि दोनों की उम्र एक ही है। इसलिए मैं आभारी हूं कि इंडस्ट्री में पहले की तुलना में ये बदलाव हुआ है।
पति के लिए बेच दिया था 100 करोड़ का घर
मधु ने अपने करियर की शुरुआत तमिल और तेलुगु फिल्मों से की थी। फूल और कांटे के अलावा उन्होंने रोजा और दिलजले जैसी फिल्मों में भी काम किया। मधु ने 1999 में बिजनेसमैन आनंद शाह से शादी कर ली और फिल्मों से ब्रेक ले लिया।
खास बात ये है कि आनंद शाह जूही चावला के हसबैंड जय मेहता के कजिन हैं। इस हिसाब से जूही और मधु दोनों देवरानी-जेठानी हैं।
दिलजले की शूटिंग के वक्त आनंद ने मधु को प्रपोज किया था। शादी के बाद मधु ने आनंद के लिए काफी त्याग भी किए। रिपोर्ट्स की माने तो आनंद एक बार काफी ज्यादा कर्जे में डूब गए थे। मधु ने तब अपना 100 करोड़ का घर बेचकर उनका कर्ज चुकाया था।